คือเพิ่งเริ่มทานยาคุมกำเนิดเป็นแผงเเรกค่ะทานไปได้18เม็ด ขาดยาคุมไป4วัน แล้วมีเลือดออก ใช่ประจำเดือนไหมคะ แล้วต้องเริ่มทานแผงใหม่ตอนไหน
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้การกินยานั้นควรกินต่อเนื่องทุกวันจนหมดแผงยาค่ะ หากหยุดกินไปถึง 4 วันแล้วน่าจะนานเกินไปที่จะกินชดเชยหรือกินยาต่อไปจนหมดแผงได้ ก็คล้ายกับว่าเป็นการหยุดยากะทันหันกลางแผง ซึ่งอาจทำให้มีเลือดออกผิดปกติทางช่องคลอดและไม่ได้ประสิทธิภาพของการคุมกำเนิดในยาคุมแผงนั้นๆแนะนำการสังเกตอาการหลังจากนี้และสังเกตรอบเดือน ที่ควรมาประมาณ 22-35 วันจากรอบก่อนอีกครั้งค่ะ เลือดที่ออกมาครั้งนี้อาจจะบอกได้ยากว่ามาจากประจำเดือนหรือไม่ หากประจำเดือนมาตามรอบเดือนแล้ว ให้รีบเริ่มยาภายใน 5 วันแรกของการมีประจำเดือน หากมีเลือดออกผิดปกติต่อเนื่องหรือประจำเดือนไม่มาตามกำหนด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ